procesaur/Wiki.mk huggingface dataset:
Црква „Св. Георги Победоносец“ - Блаце

„Свети Георги Победоносец“ — црква во селото Блаце во околината на градот Скопје. Храмот се наоѓа во густа листопадна шума, североисточно од селото и до него води асфалтен пат, кој се двои од самиот почеток на селото Блаце. За историјата на оваа црква е забележано дека таа е изградена на темели на постара црква, која повеќепати била споменувана во средновековни записи и прикази за цркви и манастири. Изградбата на црквата датира од XVI или XVII век, а самата црква изобилува со прекрасен живопис, икони и иконостас кои сведочат за нејзината старост. Внатре во црквата постои камен со латински натпис, кој најверојатно потекнува од блиските антички римски населби Бадаријана или Тауресиум. Во внатрешноста постојат и повеќе стари икони, меѓу кои е и иконата на патрониот светец Св. Георги како ја убива ламјата, подарена и изработена во 1866 година, од иконописец од блиското село Летевци. Влезот на црквата е приземен и низок, а над него стои фреска на Свети Георгиј Победоносец со натпис на старословенски за дарителите и градителите на црквата. Околу градбата на црквата се доградувани ѕидови со што е добиен простор за трпезарија, во кој стојат масите на кои се дава ручек за патрониот празник Ѓурѓовден и останатите црковни собори и прослави. Во кругот на црквата се и селските гробишта.
1 Галерија
Брауни (гитара)

Брауни — прекар што го дал Ерик Клептон на неговата фендер стратокастер гитара со која свирел во почетокот на 1970-тите, а најзабележлива е во албумот „Layla and Other Assorted Love Songs“ на „Derek and the Dominos“.
Брауни е произведена во 1956, а нејзиниот серсики број е 12073. На 7 мај 1967, во Лондон, Клептон ја купил оваа гитара за 400 долари во времето кога бил на турнеја со неговиот бенд „Cream“ и ја користел на двата концерта. Гитарата се појавува и на неговиот албум „Eric Clapton“ каде што може да биде забележана на обвивката на албумот. Најупотребувана била на албумот „Layla and Other Assorted Love Songs“, снимен во 1970. Но, после 1971 Брауни му користела на Клептон како замена доколку нешто се случело со неговата Блеки, која била, исто така, фендер стратокастер.
1 Брауни на аукција
На 24 јуни 1999, Клептон ја продал гитарата на аукција во Њујорк Сити за собирање пари за неговиот „Crossroads Centre“. Брауни била продадена за 450,000 американски долари со што станала најскапо продадената гитара во тоа време, а нејзиниот рекорд бил срушен со продажбата на „Блеки“ на 24 јуни 2004, која била омилената на Клептон. Во 2006, друг стратокастер, потпишан од група на познати музичари, меѓу кои и Клептон, бил продаден за 2,6 милиони американски долари на хуманитарната аукција за помош на жртвите од земјотресот во индискиот океан. Со ова е поставен новиот рекорд за најскапа гитара на светот.
2 Поврзано
*Блеки
Пурпурна боја

Пурпурната боја е нијанса што се добива со мешање на црвената и сината боја. Таа е секундарна боја бидејќи ја сочинуваат две бои (сина и црвена).
Во теоријата на боите, пурпурната е дефинирана како која било не-спектрална боја помеѓу виолетовата и црвената (со исклучок на самите виолетова и црвена боја). Според истата теорија, спектралните бои виолетова и индиго не се пурпурни, но сепак во секојдневната употреба тие се сметаат за такви бидејќи се наоѓаат помеѓу црвената и сината.
Во уметноста, пурпурната боја на тркалото на боите се наоѓа помеѓу магента и виолетова и нивните нијанси.
Во човечката психологија на боите, пурпурната боја се поврзува со кралските семејства и благородништвото (што произлегува уште од античко време, кога кралскaтa виолетовa боја (тирска виолетова) била дозволена само за елитите).
1 Наводи
Try This

''Try This'' е третиот студиски албум од поп пејачката Пинк. Издаден е на 11 ноември, 2003. Од албумот се издвоиле сингловите „Trouble“, „God Is a DJ“ и „Last to Know“, а исто така тоа е и нејзиниот прв албум кој добил предупредување од Parental Advisory. ''Try This'' воедно е и најслабо продаваниот албум на Пинк до денеска, со повеќе од 700,000 копии во САД и преку 3 милиони копии ширум светот. Албумот добил платина од RIAA со еден милион транспортирани копии во САД. ''Try This'' исто така е и последниот албум на Пинк во соработка со Arista.
1 Синглови
;Официјални синглови
*„Feel Good Time“
*„Trouble“
*„God Is a DJ“
*„Last to Know“
;Промоционални синглови
*„Humble Neighborhoods“
*„Catch Me While I'm Sleeping“
2 Список на песни
2.1 Ограничено издание бонус ДВД
# Слики на Пинк Фото галерија на која се наоѓаат слики од фото снимањето на ''Try This''.
# Текстови на албумот Текстовите се принтирани на албумот.
# Повеќето Лица на Пинк Интервју со Пинк за правењето на албумот.
# Убав Животен Стил Поглед на животот на Пинк зад сцените.
# „Trouble“ - Музичко видео - 3:32
3 Табели
Табела (2003), Највисокапозиција
Швајцарска Табела за Албуми, 1
Австриска Табела за Албуми, 2
Германска Табела за Албуми, 2
Британска Табела за Албуми, 3
Австралиска Табела за Албуми, 8
Канадска Табела за Албуми, 8
Ирска Табела за Албуми, 8
Холандска Табела за Албуми, 8
Шведска Табела за Албуми, 8
САД ''Билборд'' 200, 9
Белгиска Табела за Албуми (Фландрија), 9
Француска Табела за Албуми, 12
Данска Табела за Албуми, 16
Новозеландска Табела за Албуми, 24
Белгиска Табела за Албуми (Валонија), 26
Финска Табела за Албуми, 39
Табела, Сертификација, Продажби
Австралија ARIA, 2x Платина, 140,000
Австрија IFPI, Злато, 15,000
Канада CRIA, Платина, 100,000
Германија IFPI, Платина, 200,000
Франција, Злато, 100,000
Норвешка IFPI, Gold, 20,000
Русија, Злато, 10,000
Швајцарија IFPI, Платина, 40,000
Обединето Кралство BPI, Платина, 500,000
САД RIAA, Платина, 1,000,000
Crossroads Centre

Crossroads Centre е рехабилитационен центар за зависници од дрога и алкохол, сместен на карибските острови на Антигва. Центарот е основан од гитаристот Ерик Клептон и Ричард Конти, извршен директор на „Priory Hospitals Group“ (Лондон) и „Transitional Hospitals Corporation“ (Невада). Целосното развивање на центарот било дело на шефови и работници од овие две компании. Конти и Клептон служат како двајца членови на одборот, меѓу кои Конти е директорот. При фазата на развивање на центарот, поголемиот дел од капиталот е вложен од страна на „Transitional Hospitals Corporation“ со што тие поседуваат две третини, а Клептон една третина од рехабилитациониот центар.
1 Поврзано
*Антигва и Барбуда
*Ерик Клептон
Блеки (гитара)

Блеки е прекарот кој Ерик Клептон и го дал на својата омилена фендер стратокастер гитара.
Во 1970-та Ерик Клептон ја замени својата Гибсон гитара со фендер стратокастер, што во голема мера се должело на влијанието на Џими Хендрикс и на неговиот колега од „Blind Faith“, Стиви Винвуд. Неговата прва, чиј прекар бил „Brownie“, ја користел при снимањето на албумите „Eric Clapton“ и „Layla and Other Assorted Love Songs“.
Истата година во продавницата за гитари „Sho-Bud“ во Нешвил, Тенеси, Клептон купил шест „vintage strats“ гитари, секоја по сто долари. Откако по една им доделил на Џорџ Харисон, Пити Тоуншенд и Стиви Винвуд, ги земал најдобрите делови од останатите три и ја состави „Блеки“, именувана според нејзиниот црн крај.
За првпат во живо, со „Блеки“, свирел на 13 јануари 1973 г. на „Rainbow Concert“. Оваа гитара, Клептон ја користел уште многу години, како на сцена така и во студио (како и на гостувањето на концертот „The Last Waltz“). Финално, по концертот во Хартфорд, Конектикат, во 1985, престанал да свири со оваа гитара поради проблеми со нејзиниот врат. Во 1987 била издадена гитарата Ерик Клептон стратокастер, направена во согласност со Клептоновите спецификации, па накратко потоа започнал да го користи овој нов модел.
Последното познато место каде што јавноста ја видела „Блеки“ било на телевизиската реклама, во 1990, за јапонската автомобилска фирма Хонда. На барање од компанијата, Клептон ја искористил „Блеки“ за да сними ново соло на песната „Bad Love“ во Њујорк кое било поставено на рекламата. Оваа гитара на сцена била донесена и за време на снимањта во 1991 во „Royal Albert Hall“.
1 Рекордна цена на светско ниво
Во 2004 „Блеки“ била продадена за 959,500 американски долари на аукција за поддршка на „Crossroads Centre“, установа основана од Клептон како рехабилитационен центар за одвикнување од зависност од дрога и алкохол. Последната цена била понудена од американскиот национален центар за музичка опрема „Guitar Center“, со што клептоновата гитара го поставила новиот светски рекорд како најскапа гитара. (Во 2006, друг стратокастер, потпишан од група на познати музичари, меѓу кои и Клептон, бил продаден за 2,6 милиони американски долари на хуманитарната аукција за помош на жртвите од земјотресот во индискиот океан. Со ова е поставен новиот рекорд за најскапа гитара на светот)
2 Репродукција
Во ноември 2006, фирмата Фендер најавила лимитирана репродукција од 275 „Блеки“ гитари, идентични на оригиналната. Гитарите биле пуштени во продажба на 24 ноември 2006, и биле продадени за само неколку часа.
Четирилисна крива

Четирилисната крива (или квадрифолиум) е вид на роза (рамна крива) со n=2. Има поларна равенка, која гласи:
:<math>r = \cos(2\theta), \,</math>
со соодветната алгебарска равенка
:<math>(x^2+y^2)^3 = (x^2-y^2)^2. \,</math>
Свртена за 45°, станува
:<math>r = \sin(2\theta) \,</math>
со соодветната алгебарска равенка
:<math>(x^2+y^2)^3 = 4x^2y^2. \,</math>
Во обата облика, ова е рамна алгебарска крива од родот нула.
Дуалната крива на четирилисната крива е
:<math>(x^2-y^2)^4 + 837(x^2+y^2)^2 + 108x^2y^2 = 16(x^2+7y^2)(y^2+7x^2)(x^2+y^2)+729(x^2+y^2). \,</math>
Плоштината на внатрешноста на кривата изнесува <math>\tfrac 12 \pi</math>, што е точно половина од плоштината на кругот опишан околу неа. Должината на кружницата изнесува 9,6884.
1 Поврзано
* Четирилисна детелина
2 Наводи
*
Атосекунда

Атосекунда (крат. ас или as) е единица мерка за време според системот SI, еднаква на 10<sup>−18</sup> секунда, т.е. еден квинтилионити дел од секундата). За споредба, атосекундата во однос на секундата е исто што и секундата во однос на 31,71 милијарди години - двојно повеќе од староста на вселената.
Зборот „атосекунда“ е составен од претставката „ато“ (од дан. ''atten'' = осумнаесет) и SI-единицата секунда.
Една атосекунда е еднаква на 1000 зептосекунди, или 1/1000 фемтосекунда. Бидејќи следната поголема SI-единица за време е фемтосекундата (10<sup>−15</sup> секунди), периодите од 10<sup>−17</sup> секунди и 10<sup>−16</sup> секунди се изразуваат о десетици или стотици атосекунди:
* 1 атосекунда – времето што ѝ е потребно на светлината да пропатува должина на три водородни атоми.
* 12 атосекунди – најкраток измерен временски интервал (2010).* 24 атосекунди – атомската единица за време.
* 80 атосекунди – досега најкратките изведени пулсирања на ласерска светлина* 200 атосекунди (прибл.) – период на полураспаѓање на берилиум-8, најголемиот временски период на реакцијата на тројна алфа за синтеза на јаглеродот и потешките елементи во ѕвездите.
* 320 атосекунди – времето што им е потребно на електроните да се префрлат од еден на друг атом.
1 Поврзано
* Фемтосекунда
* Атофизика
The Dirty Mac

The Dirty Mac биле англиска супер група составена од Џон Ленон, Ерик Клептон, Кејт Ричардс и Мич Мичел, која Ленон ја составил за телевизиското снимање на „The Rolling Stones“ насловено како „The Rolling Stones Rock and Roll Circus“. Снимањето на 11 декември 1968, била првата јавна појава на Џон Ленон, како член на „The Beatles“, во која тој свири без својот бенд. „The Dirty Mac“ го снимиле препевод на Ленон од песната на „The Beatles“ „Yer Blues“, а потоа отишле да го поддржат Јоко Оно и виолинистот Ирви Гитлис за снимањето на песната наречена „Whole Lotta Yoko“.
Во 1996, албумот „The Rolling Stones Rock and Roll Circus“ бил преработен, односно додадено било видео од настанот. ДВД преработката била издадена во 2004.
1 Членови
*Ерик Клептон - водечка гитара (од „Cream“)
*Џон Ленон (како „Winston Leg-Thigh“) - вокали, ритмичка гитара (од „The Beatles“)
*Мич Мичел - тапани (од „The Jimi Hendrix Experience“)
*Кејт Ричардс - бас гитара (од „The Rolling Stones“)
Литванци

Литванците (|lietuviai, еднина ''lietuvis/lietuvė'') се балтички народ кои претежно ја населуваат територијата на Литванија, каде сочинуваат 83,45 % од вкпното население на државата. Покрај Литванија, Литванците формираат малцински заедници и во дијаспората како што се САД, Бразил, Канада, Колумбија, Русија, Обединетото Кралство и Ирска. Мајчин јазик на Литванците е литванскиот јазик, кој заедно со латвискиот јазик се единствените живи балтички јазици. Исто така, Литванците и Латвијците се единствените живи балтички народи. Најголем дел од Литванците се римокатолици, а мал број од населението се следбеници на лутеранството.
1 Поврзано
* Литванија
* Балтички народи
Маргарет (кралица на Шкотска)

Маргарет ( — била англиска принцеза и кралица на Шкотска. Таа била ќерка на англискиот крал Хенри III и кралицата Елеонора Прованска.
На 26 декември 1251 година се омажила за кралот на Шкотска Александар III, со кој имала три деца:
* Маргарет
* Александар
Едмунд (Прв Ерл на Ланкастер)

Едмунд ( — ) бил син на англискиот крал Хенри III и Елеонора. Во детските години станал претендент за престолот на Кралство Сицилија. Тој учествувал во деветтата крстоносна војна.
Едмунд е роден во Лондон. Тој е помлад брат на Едвард I, Маргарита и Беатриса. Како мал се здобил со титулата Ерл од Честер. Заедно со својот брат учествувал во Деветтата крстоносна војна.
Тој се оженил на двапати, во 1269 година со Евелина Форц и Изабела Девон.
Гама-зрачење

Гама-зрачење (γ-зрачење) — облик на електромагнетно зрачење со најпродорни фотони, односно со најмали бранови должини во електромагнетниот спектар. Настануваат при заемодејствата на подтомските честички како што се анихилација честичките и античестичките и радиоактивното распаѓање; повеќето зрачења потекнуваат од јадрените реакции што се одигруваат во меѓуѕвездената средина во вселената.
Името γ-зраци (γ-зрачење) го добиле затоа што тоа бил трет вид продорни зраци што биле откриени после α- и β-зраците.
1 Историја
Гама-зрачењето го открил францускиот истражувач Пол Вилар (''Paul Ulrich Villard'') во 1900 год., додека го испитувал радиумот. Тој открил дека гама-зрачењето (за разлика од алфа- и бета-зрачењето) не свртува од праволиниската патека во магнетното поле.
2 Особености
Гама фотоните на енергиите повисоки од 1.02 MeV, во близина на атомското јадро можат да доживеат реакција што се нарекува создавање парови, при што енергијата од 1.02 MeV се употребува за создавање на два електрони со спротивна наелектризираност, а остатокот на енергијата на фотоните се дели на кинетичката енергија на овие честички. Оваа реакција има значење само за фотоните со висока енергија во материјалите со висок атомски број.
Во електромагнетниот спектар гама-зраците се наоѓаат во областа на големите честоти и, соодветно на тоа, тие се со мала бранова должина. Радиоактивните материјали можат да емитуваат гама-зраци. Тие навлегуваат длабоко во живите ткива и можат да предизвикаат рак. Како и светлината, и гама-зраците се составени од фотони, но кај гама-зраците овие фотони имаат исклучително голема енергија.
3 Заштита
Заштитата од гама-зраците бара големи количини на маса. Тие подобро се апсорбирани од материјали со високи атомски броеви и висока густина, иако ефектот на заштита на масата не е толку голем во однос на вкупната маса по единица површина (односно густината) на патеката на гама-зраците. Поради оваа причина, масата на оловото е само донекаде подобра (20-30%) како гама-заштита од еднаква маса на друг материјал, како што се алуминиумот, бетонот или почвата; најголемата предност на оловото е неговата густина.
Колку поголема е енергијата на гама-зраците, толку подебела заштита е неопходна. Материјалите за заштита од гама-зраците обично се мерат со нивната дебелина што е неопходна за на половина да се намали интензитетот на гама-зраците. На пример, за да се намали интензитетот на гама-зраците за 50% неопходно е олово со дебелина од 1 см, гранитни карпи со дебелина од 4,1 см, бетон со дебелина од 6 см или пакувана почва од 9 см. Сепак, масата на бетонот или од почвата е 20-30% поголема од онаа на оловото со истaтa апсорпциона способност.
4 Употреба
Емитирањето на гама-зраците на кобалт-60 се користи при стерилизирање на медицинската опрема или лекувањето на рак, како и при зрачењето на цезиум-137.
5 Наводи
Латвијци

Латвијците или Летонците (|latvieši) се балтички народ кој претежно ја населува европската држава Латвија. Мајчин јазик на Латвијците е латвијскиот јазик.
1 Историја
Латвијците самите себеси понекогаш се нарекуваат со старото име ''Latvji'', кое најверојатно потекнува од зборот ''latve'' кое е име на река за која се претпоставува течела во источна Латвија. Подоцна, на територијата на Латвијците се доселило финското племе Ливонци и тогаш зборот за нацијата се модифицирал во ''Latvis'', што значи „чистачи на шума“. Германските колонизатори се доселиле во регионот и започнале да го именуваат народот како ''Lette'', а нивната територија ја нарекле Ливленд. Латинското име Ливонија, постепено почнало да се користи за целиот регион на денешна Латвија. Денес, Латвијците и Литванците се единствените живи балтички народи.
2 Поврзано
* Латвија
* Балтички народи
* Латгалци
* Курши
* Земгали
Free Creek

Free Creek — поранешна група составена од многу меѓународни, прочуени музички изведувачи, меѓу кои и Ерик Клептон, Џеф Бек, Кејт Емерсон, Мич Мичел и Линда Ронстед, кои снимиле еден албум во 1969 г.
1 Членови[ Список на ченови на „Free Creek“]; www.allmusic.com
*Џеф Бек (како „A.N. Other“) - гитара*Диланеи Бремлит - гитара
*Бил Чејси - труба
*Били Чесборо
*Ерик Клептон (како „King Cool“) - гитара*Том Косгров - вокали
*Ричард Крукс - тапани
*Крис Дероу - виолина
*Ричард Дејвис - бас гитара
*Боб Дин - тромбон
*Адолфо де ла Пара - тапани
*Луис дел Гато - тромбон
*Дидајмјус - удиралки
*Д-р Џон - пијано
*Ерл Дод - вокали
*Кејт Емерсон - Хамонд орган
*Џо Фарел - флејта
*Баз Фејтен - гитара
*Џими Гринспун - клавијатура
*Хери Хол - труба
*Хилда Харис - вокали
*Тими Харисон - вокали
*Керол Хантер - гитара
*Боб Килер - тромбон
*Муги Клингмен - Хамонд орган
*Берни Лидон - гитара
*Џон Лондон = бас
*Том Мејлони - тромбон
*Харви Мендел - гитара
*Рој Марковитз - тапани
*Ерик Меркјури - вокали
*Гери Милер - вокали
*Мич Мичел - тапани
*Мико Монардо - тромбон
*Лери Пекер - виолина
*Чак Рејни - бас
*Елиот Рендал - гитара
*Ред Роудис - гитара
*Даглас Родригес - гитара
*Линда Ронстед - вокали
*Алан Рабин - труба
*Тод Рондгрин - гитара
*Валери Симпсон - вокали
*Боб Смит - Хамонд орган
*Лу Солоф - труба
*Марета Стјуарт - вокали
*Лери Тејлор - бас
*Џон Вејри - тапани
*Џек Вилкинс - гитара
*Крис Вуд - флејта
*Стју Вудс - бас
2 Дискографија
*1973 „Music From Free Creek“ („Charisma Records“) (сет од 2 албуми, преработени во 1976 од „Charisma Records“ како „Summit Meeting“. Преработка на компакт диск во 2002 и 2006 од „Lake Eerie Records“; снимен 1969)
Елеонора (грофица од Бар)

Елеонора ( — ) била најстарата ќерка на англискиот крал Едвард I и Елеонора Кастиљска.
Подолг период Елеонора била свршеница на Алфонсо III, крал на Арагон. Но Арагон бил во конфликт со папата во Рим, главно поради престолот на Сицилија. По долгогодишно преговарање, Алфонсо починал.
По ова, таа се омажила за францускиот гроф Хенри III на 20 септември 1293 година. Од тој брак се родиле три деца:
* Едвард
* Јована
* Елеонора
MegaCharts

MegaCharts е одговорен за составот и експлоатацијата на широка колекција на официјалните топ листи во Холандија, каде Мега Топ 50 и мега Топ 100 албуми се најпознатите табели.
1 Поврзано
*Холандски Топ 40
*Мега Топ 50
Цезарова шифра

Цезарова шифра е вид шифрирање со директна замена. При употребата на овој начин на шифрирање секоја буква се замнува само со една и секогаш иста друга буква, во целиот текст.
Според некои историски извори, овој начин на кодирање бил користен од Јулиј Цезар.
0.1 Математички запис
За кодирање на македонската азбука се користи модул 31, а за англиската модул 26
Шифрирање
:<math>E_n(x) = (x + n) \mod {31}.</math>
Дешифрирање
:<math>D_n(x) = (x - n) \mod {31}.</math>
каде што
''n'' е клучот в случајот ''n'' = 3,
''x'' е вредноста на буквата ''а'' = 1, ''б'' = 2 итн.
0.2 Примена
Најчесто користена верзија на Цезаровата шифра е кога секоја буква на компјутерската тастатура се заменува со соседната десна или лева соседна буква.
Така S се заменува со A, F се заменува со D, G се заменува со F итн.
Пример:
Текст: Ova e skriena poraka
Клуч: соседна десна буква
Код: Pbs r dltorms [ptsls
Ultratop

Ultratop е организација која ги генерира и објавува официјалните табели во Белгија, а исто така тоа е и името на тие табели. Ultratop е непрофитна организација, создадена од иницијативата на ''Белгиската Рекреативна Асоцијација'' (''BEA''), белгиска членска организација на IFPI.
Eric Clapton's Powerhouse

Eric Clapton's Powerhouse (нарекувани и (The) Powerhouse или Eric Clapton and (the) Powerhouse) биле Британска блуз група формирана во 1966.
1 Историја
„Powerhouse“ била формирана со намера да биде само краткотрајна студио група. Во 1965 и 1966, американскиот продуцент Џо Бојд имал намера да отвори канцеларија во Лондон за „Elektra Records“ и поради тоа барал некои такентирани Британци за да ги вклучи во првото издавање на продуцентската куќа, едноставен компилационен албум. Пејачот на „Manfred Mann“, Пол Џонс, предложил да се соединат повеќе познати бендови за да се означи почетокот на работата на оваа продуцентска куќа
Во бендот бил гитаристот Ерик Клептон, а со него и Пол Џонс (хармоника) и Џек Брус (бас гитара) од „Manfred Mann“, Стиви Винвуд (вокали) и Пити Јорк (тапани) од „Spencer Davis Group“ и Бен Палмер (пијано) кој претходно свирел со Клептон и Џонс како член од бендот „The Roosters“. На почетокот се планирало Џинџер Бејкер да ја заземе позицијата на тапанар, но тој не бил слободен во тоа време.
2 ''What's Shakin
„Powerhouse“ снимиле само неколку песни во март 1966, кои биле продуцирани од Бојд. Три од нив биле издадени во компилациониот албум на „Elektra“, „What's Shakin'“, заедно со песните од „The Lovin' Spoonful“, Ал Купер, Том Раш и „The Butterfield Blues Band“. Албумот бил издаден во Обединетото Кралство под насловот „Good Time Music“.
Песните кои биле вклучени се „Crossroads“ (Роберт Џонсон), „Steppin' Out“ (М. Слим) и „I Want to Know“ (С. Мек Лиод). Групата снимила и четврта песна, „Slow Blues“ ,но таа до ден денес не е издадена.
"„Slow blues“ никогаш не беше издадена, тие мора да ја имаат некаде во „Elektra“,“ рекол Клептон во март 1968, при интервју за магазинот „Guitar Player“. „Исто така, песната беше прилишно добра“
3 По „Powerhouse“
Многу од членовите на „Powerhouse“ подоцна свиреле заедно како членови на други бендови. Брус и Клептон го оформиле „Cream“ во 1966 заедно со Џинџер Бекјер, а подоцна им се придружил и Палмер како турнејски менаџер. Клептон и Винвуд се појавувале заедно уште во многу прилики, а најмногу од 1968-1969 како членови на супер групата „Blind Faith“ со Рич Греч и, повторно, Џинџер Бејкер.
Национален парк Јазмунд

Националниот парк Јазмунд (|Nationalpark Jasmund) е природен резерват на полуостровот Јазмунд, во североисточниот дел на островот Риген, во сојузната покраина Мекленбург-Западна Померанија, Германија. Тој е познат по најголемите кредести карпи во Германија, т.н. Кенигсштул (''Königsstuhl''; „кралски стол“). Овие карпи се високи до 161 метар над Балтичкото Море. Недопрените букови шуми над и зад карпите се исто така дел од националниот парк.
Протегајќи се на 30 км², ова е најмалиот национален парк на Германија. Паркот бил основан во 1990 од последната влада на Источна Германија, пред повторното обединување на Германија.
На 25 јуни 2011, буковите шуми во националниот парк биле додадени на списокот на УНЕСКО за светско природно наследство, како дел од направеното проширување на буковите шуми во Карпатите и древните букови шуми во Германија.
1 Кредести карпи
Кредестите карпи се соочуваат со постојана ерозија. Со секоја бура, делови од карпите отпаѓаат, вклучувајќи камења и фосили на сунѓери, остриги и морски ежови.
Најизвонреден дел од карпите е 118 метри високиот Кенигсштул (''Königsstuhl''; „кралски стол“). Еден од најсликовитите делови и најпознат по кредестиот надворешен слој, Висовер Клинкен (''Wissower Klinken''), паднал во Балтичкото Море на 24 февруари 2005 во лизгање на земјиштето предизвикано од пролетното топење.
2 Флора и фауна
Поради специјалните геолошки одлики на Националниот парк Јазмунд, тој е дом на многу ретки растенија и животни.
Постојат многу мали езерца-мочуришта во шумите зад карпите. Во шумите Штубниц постојат бројни неисушени дупки и јами исполнети со вода, многу од нив настанати од леденото доба. Ова е место на многу растенија, како црна јасика, диво јаболко, тиса и видови на орхидеи.
Орнитологистите може да најдат разновидни птици, дел од нив се белоопашест орел, рибарче, градска ластовичка и сив сокол.
3 Посетители
Од неговото основање во 1990, Националниот парк Јазмунд привлекува стотици илјади посетители годишно. Затоа, една од основните задачи на властите на националниот парк е да управува со овој наплив на посетители со цел да обезбеди туристите да не го нарушат и попречат животот на животните, во истовремено обезбедувајќи им на посетителите да ја видат и почувствуваат природата во областа. Во март 2004 бил отворен центарот за посетители, наречен Кенигсштул.
4 Галерија
The Rolling Stones Rock and Roll Circus (албум)

The Rolling Stones Rock and Roll Circus е петтиот албум на „The Rolling Stones“, издаден од продуцентската куќа „ABKCO Records“ на Алан Клејн. Издаден во 1996, „The Rolling Stones Rock and Roll Circus“ е албум во живо кој бил снимен на нивното „The Rolling Stones Rock and Roll Circus“ телевизиско шоу.
1 Список на песни
Сите песни се од Мик Џегер и Кејт Ричардс, а изведени се од „The Rolling Stones“ (освен на местата каде што е напоменато)
#Претставувањето на Мик Џегер на „Rock and Roll Circus“ – 0:25
#„Entry of the Gladiators“ (Јулиј Фјучик) – 0:55
#Претставување на бендот Jethro Tull“ од страна на Мик Џегер – 0:11
#„Jethro Tull“ – „A Song for Jeffrey“ (Ијан Андерсон) – 3:26
#*„Song for Jeffrey“ каде што е вклучена оригиналната музика од песната „This Was“
#Претставување на бендот „The Who“ од страна на Кејт Ричардс – 0:07
#„The Who“ – „A Quick One, While He's Away“ (Пити Тоуншенд) – 7:33
#„Over the Waves“ (Хувентино Розас) – 0:45
#Таџ Махал – „Ain't That a Lot of Love“ (Хомер Бенкс/Вили 'Дин' Паркер) – 3:48
#Претставување на Мериен Феитфул од страна на Чарли Ватс – 0:06
#Мериен Феитфул – „Something Better“ (Џери Гофин/Бери Мен) – 2:32
#Претставување на „The Dirty Mac“од страна на Мик Џегер и Џон Ленон – 1:05
#„The Dirty Mac“ – „Yer Blues“ (Џон Ленон/Пол Мекартни) – 4:27
#„The Dirty Mac“, Јоко Оно и Ирви Гитлис – „Whole Lotta Yoko“ (Јоко Оно) – 4:49
#Претставување на „The Rolling Stones“ од страна на Ленон / „Jumpin' Jack Flash“ – 3:35
#„Parachute Woman“ – 2:59
#„No Expectations“ – 4:13
#„You Can't Always Get What You Want“ – 4:24
#„Sympathy for the Devil“ – 8:49
#„Salt of the Earth“ – 4:57
#*„Salt of the Earth“ ја вклучува оригиналната музика од песната „Beggars Banquet“.
2 Највисоки позиции на музичките листи
Година, Листа, Позиција
1996, ''The Billboard 200'', 92
Раб (геометрија)

Во геометријата, раб (или „страна“ во планиметријата) е еднодимензионална отсечка која поврзува две спротивни бездимензионални темиња кај еден многуаголник.
Една затворена рамнинска низа од рабови сочинува многуаголник (и страна).
1 Поврзано
* Теме
* Страна (геометрија)
* Ќелија (геометрија)
Алфонсо (Ерл од Честер)

Алфонсо ( — ) бил син на англискиот крал Едвард I и неговта сопруга Елеонора Кастиљска. За време на својот живот, тој бил престолонаследник на англискиот престол како и на Поатје.
Алфонсо бил крстен според вујко му Алфонсо X, кој му бил и кум. Тој починал во Виндзор, само по неколку денови од раѓањето на идниот крал Едвард II. Алфонсо бил погребан во Вестминстерската опатија.
Плодно тело

Кај габите, спорокарпот (грч. ''karpos'' [καρπο] - плод; познат и како плодно тело) е многуклеточна структура на која се развиваат спороносните структури (базидии или аскуси). Плодното тело е дел од половата фаза од животниот циклус на габата, додека остатокот од животниот циклус е обележан со развој на мицелиуми и бесполово производство на спори.
Спорокарпот на столпчестите габи е познат како базидиокарп, додека плодното тело на торбестите габи се нарекува аскокарп. Овие два вида на плодни тела се јавуваат во многу различни форми кои играат важна улога во идентификацијата и таксономијата на габите.
Плодните тела се епигејни ако тие растат на земјата, како кај обичните печурки, додека оние кои растат под земјата се хипогејни. Епигејните спорокарпи што се видливи со голо око, особено плодните тела со повеќе или помалку агарикоидна морфологија, најчесто се нарекуваат печурки, додека хипогејните габи обично се нарекуваат тартуфи или лажни тартуфи. Во текот на нивната еволуција, тартуфите ја загубиле способноста да ги разнесуваат нивните спори преку воздушните струења, а наместо тоа, се насочиле кон разнесување со помош на животните (преку исхраната).
При аматерското собирање габи, но и при академската микологија, идентификацијата на вишите габи се основа на особините на спорокарпот.
Цоуски јазици

Цоуските јазици или познати како централноформозански јазици се три јазика дел од подгрупата на формозански јазици од семејството на австронезиски јазици. Во оваа група на јазици спаѓаат цоускиот јазик, канаканабускиот јазик и сароаскиот јазик. Канаканабускиот и сароаскиот јазик имаат најмал број согласки и самогласки од сите формозански јазици, односно 13 согласки и 4 самогласки. Овие два јазика се во групата на загрозени јазици.
1 Класификација
*''цоуски јазик''**тапангу
**тфуеа
**духту
*јужноцоуски
**''канаканабуски јазик''**''сароаски јазик''
2 Поврзано
*Цоуски јазик
*Формозански јазици
XL Recordings

XL Recordings е британска независна издавачка куќа која ја покренале Тим Палемр, Никс Халкс и Ричард Расел со Beggars Banquet Records во 1989 со цел да издаваат рејв и денс музика. Куќата прераснала во една од најуспешните комерцијални и навлијателни издавачки куќи во светот.
1 Соработувачи
Некои од соработувачите на XL Recordings се:
* Адел
* Badly Drawn Boy
* Basement Jaxx
* be your own PET
* Beck
* Blue Roses
* Cajun Dance Party
* The Cool Kids
* Gorillaz
* Damon Albarn
* Devendra Banhart
* Dizzee Rascal
* Discovery
* Elvis Perkins
* Friendly Fires
* Jack Peñate
* Giggs
* Gil Scott-Heron
* Golden Silvers
* Gotan Project
* Gwilym Gold
* Holly Miranda
* The Horrors
* Jai Paul
* Kicks Like a Mule
* Kid Harpoon
* Lemon Jelly
* M.I.A.
* Magistrates
* Peaches
* The Prodigy
* Radiohead
* The Raconteurs
* Ratatat
* RJD2
* Sigur Rós
* SL2
* Tapes 'n Tapes
* Thom Yorke
* Titus Andronicus
* To My Boy
* Tyler, The Creator
* Vampire Weekend
* Various
* The xx
* Weezer
2 Поврзано
* Список на издавачки куќи
* Список на еелектронски музички издавачки куќи
* Список на независни британски издавачки куќи
Маргарита (војвотка од Брабант)

Маргарита ( — ) била ќерка на англискиот крал Едвард I и неговата сопруга Елеонора. Таа е родена во Виндзор, како десетто дете на Едвард.
Во 1290 година се омажила за Џон II, во истата година кога нејзината мајка починала. Од овој брак се родил Џон III, војвода од Брабант.
Columbia Records

Columbia Records е американска дискографска куќа, основана во 1888 година, поседувана од Sony Music Entertainment а исто така е и најстарата дискографска куќа во светот.
1 Соработувачи
Некои од соработувачите на Columbia Records се:
2 Поврзано
* Список на издавачки куќи
* Sony Music Entertainment
* Sony BMG Music Entertainment
3 Дополнителна литература
* Cogan, Jim; Clark, William, , San Francisco : Chronicle Books, 2003. ISBN 0811833941. Cf. chapter on ''Columbia Studios'', pp. 181–192.
* Hoffmann, Frank, , New York & London : Routledge, 1993 & 2005, Volume 1. Cf. pp. 209–213, article on "Columbia (Label)"
* Koenigsberg, Allen, ''The Patent History of the Phonograph, 1877–1912'', APM Press, 1990/1991, ISBN 0937612103.
*''Revolution in Sound: A Biography of the Recording Industry''. Little, Brown and Company, 1974. ISBN 0-316-77333-6.
*''High Fidelity Magazine'', ABC, Inc. April, 1976, "Creating the LP Record."
* Rust, Brian, (compiler), ''The Columbia Master Book Discography'', Greenwood Press, 1999.
* Marmorstein, Gary. ''The Label: The Story of Columbia Records''. New York: Thunder's Mouth Press; 2007. ISBN 1-56025-707-5
* Ramone, Phil; Granata, Charles L., , New York : Hyperion, 2007. ISBN 9780786868599. Many references to the Columbia Studios, especially when Ramone bought Studio A, 799 Seventh Avenue from Columbia. Cf. especially pp. 136–137.
Василиј Маилов

ИКФ Светски Кану Спринт Првенства
Василиј Маилов — руски кану-спринтер којшто се натпреварува од доцните 1990-ти. Тој освоил сребрен медал во дисциплината Ц-4 1000 метри на ИКФ Светските Кану Спринт Првенства, 1998, Шегед.
1 Наводи
**
Црква „Св. Архангел Гаврил“ - Зелениково

Манастирот Свети Архангел Гаврил — православен христијански верски комплекс сочинет од 2 црковни храма посветени на Светиот Архангел Гаврил во селото Зелениково во околината на Скопје. Двете цркви се наоѓаат во густа дабова шума, веднаш над последните куќи од селото Зелениково недалеку од истоименото железничко стојалиште крај реката Вардар. До црквата води асфалтен пат. Поголемата црква е изградена во 1964-1965 година, додека помалата црква која се наоѓа на 30 метри подолу и е со камена фасада е изградена во 2003 година. Во 2008 година, била доградена стреата пред влезот на постарата црква. Над влезот над двете цркви постојат фрески-мозаици на патрониот светец, архангелот Гаврил. Веднаш до големата црква се наоѓа помошен обејкт каде што се наоѓаат просториите за свечените ручеци и просториите за спиење и ноќевање. Во црквите нема монаси, а големата црква е соборен храм за селото Зелениково. На црковната слава посветена на Светиот Архангел Гаврил, секоја година на 26 јули, црквата е многу посетена од луѓе и верници од Зелениково и околните села, како и од Скопје и Велес при што се дели ручек и се организира голем народен собор со веселба. Веднаш до новоизградената црква подолу постои извор на вода, кој меѓу народот е познат како „Самовилска вода“ и се смета дека е лековит. Овој извор денес е соѕидан и на него стои иконата на Света Недела. Внатрешноста на двете цркви е живописана со фрески во нов стил, кои се дар од верници од Зелениково и разни други места, како и иселеници. Поголемата црква е отворена секој ден до 12 часот, а помалата крај изворот е постојано отворена.
1 Галерија
Иљја Медведев

ИКФ Светски Кану Спринт Првенства
Иљја Медведев (|Илья Леонидович Медведев; роден , Санкт Петербург) — руски кану-спринтер којшто се натпреварувааше во доцните 2000-ти. Тој освои зребрен медал во дисицплината К-2 1000 метри на ИКФ Светските Кану Спринт Првенства во Познањ (Полска).
На ЛОИ 2008 во Пекинг, Медведев заврши на осмото место во дисциплината К-4 1000 метри.
1 Наводи
** , ''olympedia.org''
Црква „Св. Петар и Павле“ - Ајватовци

Свети Петар и Павле — православна црква во селото Ајватовци недалеку од градот Скопје.
Храмот се наоѓа на Ајватовски Рид над самото село Ајватовци и до него води земјен пат. Градбата од надвор е завршена, а во внатрешноста постои само иконостас и сè уште не е живописана. Во непосредната околина на црквата беа спроведувани акции за пошумување, дел од акцијата „Ден на дрвото - засади ја својата иднина“. Од ова место се пружа прекрасна глетка на целото Скопско Поле.
1 Поврзано
* Ајватовци
* Црква „Св. Трифун“
Цоуски јазик

Цоуски јазик — австронезиски јазик кој се зборува во Тајван.
1 Дијалекти
Разликите меѓу дијалектите се мали. Цоускиот јазик има четири запишани дијалекти, тапангу, тфуеа, духту и лимку, од кои денес се зборуваат само тапангу и тфуеа, а лимку е слабо проучен. Граматиката на дијалектите е скоро иста, и разликите во фонетиката се минимални.
2 Фонологија
;Самогласки
Цоускиот јазик има шест самогласки, и тие се .
;Согласки
, лабијални, алвеоларни, веларни, глотални
носни, m, n, ŋ
плозивни, p, t, k, ʔ
имплозивни, ɓ, ɗ~ˀl
африкати, ts
фрикати, f v, s z, h
апроксимантни, w, j
3 Броеви
#coni ; 10. m-as-kʉ
#yuso ; 20. m-pus-ku
#tuyo ; 30. m-tuyu-hu
#sʉptʉ ; 40. m-sʉptʉ-hʉ
#imo ; 50. m-eimo-hʉ
#nomʉ ; 60. m-onmʉ-hʉ
#pitu ; 70. m-pʉtvʉ-hʉ
#voyu ; 80. m-voyvʉ-hʉ
#sio ; 90. m-sio-hʉ
Десетките се добиваат со ''m- -hʉ''.
4 Користена литература
*Richard Wright & Peter Ladefoged (1994). "A phonetic study of Tsou". In ''UCLA Working Papers in Phonetics 87: Fieldwork Studies of Targeted Languages II.''*Zeitoun, Elizabeth. 2005. "Tsou." In Adelaar, K. Alexander and Nikolaus Himmelmann, eds. 2005. The Austronesian languages of Asia and Madagascar. Psychology Press.
5 Поврзано
*Формозански јазици
* Тоуски јазици
Виктор Мелантев

ИКФ Светски Кану Спринт Првенства
Виктор Мелантев (|Виктор Сергеевич Мелантьев; роден ) — руски кану-спринтер којшто се натпреварува од доцните 2000-ти. Тој освои три медали на ИКФ Светските Кану Спринт Првенства, 2009.
Мелантев исто така се натпреваруваше во дисциплината Ц-1 1000 метри мажи на ЛОИ 2008 во Пекинг, но беше елиминиран во полуфиналето.
1 Наводи
**
Канаканабуски јазик

Канаканабуски јазик — јужен цоуски јазик кој го зборуваат/-л народот Канаканабуци, староседелски народ на Тајван. Јазикот е дел од подгрупата на формозански јазици, односно семејството на австронезиски јазици.
1 Поврзано
* Цоуски јазици
* Формозански јазици
Едмунд (Прв Ерл од Кент)

Едмунд ( — ) бил член на англиското кралско семејство како син на кралот Едвард I и втората сопруга Маргарита. Во времето кога неговиот татко починал, тој имал седум години.
Според некои, тој ја уживал поткрепата од својот татко, како најмал син. На 5 август 1320 година се здобил со титулата барон од Вудсток. На 28 јули 1321 година пак станал Ерл од Кент.
Кон крајот на 1325 година се оженил за Маргарита. Во времето кога Едвард II бил сменет од власта, а на негово место бил ставен малолетниот Едвард III, со земјата започнала да управува Изабела, сопругата на Едвард II, со поддршка од Англија, заедно со нејзиниот љубовник Мортимер. По ова, едмунд бил осуден на смрт за предавство поради поддршката на неговиот полубрат Едвард II.
Тонкински Залив

Тонкински Залив (|Vịnh Bắc Bộ, 北部湾 - „Северен Залив“) — ракав на Јужнокинеското Море.
1 Географија
Заливот зафаќа површина од , на северозапад се граничи со Виетнам, исток и југозапад. Кина лежејќи во заливот со островот Хајнан се граничат со заливот од исток.
2 Поврзано
* Географија на Кина
* Географија на Виетнам
* Инцидентот во Заливот Тонкин
* Гуанхи
Сароаски јазик

Сароаскиот јазик (''ɬaʔalua'') е јужен цоуски јазик кој го зборува/л народот Сароанци, староседелски народ на Тајван. Јазикот е дел од подгрупата на формозански јазици, кои пак се дел од семејството австронезиски јазици. Во 1990 година било забележано дека само неколку деца го зборуваат јазикот, покрај одредена група на постари лица и со тоа се констатирало дека јазикот е при умирање. Како главен јазик на народот Сароа се наметнал бунунскиот јазик. Тие го прифатиле јазикот кога Бунанците се доселиле во сароаските територии. Овој јазик има голем број позајмени зборови од рукајскиот јазик, со кој е и географски близок.
1 Наводи
*
2 Поврзано
*Цоуски јазици
* Формозански јазици
Јована (кралица на Шкотска)

Јована ( — ) била ќерка на англискиот крал Едвард II и неговата сопруга Изабела во Лондонската кула.
На 17 јули 1328 година се омажила за шкотскиот принц Давид II, кога имала само седум години. Во 1329 година починал Роберт I, по кое Давид станал крал на Шкотска.
Едвард Црниот Принц

Едвард ( — ) — син на англискиот крал Едвард III и неговата сопруга Филипа де Авен.
Во текот на 1337 година се стекнал со титулата војвода од Корнвол, а во 1343 година бил објавен за принц од Велс. Тој учествувал заедно со неговиот татко во војната со Франција во 1346 година. Овде од страна на француските војници бил наречен црниот принц. Во 1355 година раководел со воените дејствија во Аквитанија, каде следната година го победил и го заробил англискиот крал Јован II
За гроф од Аквитанија бил прогласен во 1363 година, и заедно со својата сопруга го изградиле кралскиот дворец во Бордо. Во следните години ја продолжил војната со Франција, каде доживеал голем неуспех. Така, поради неговата здравствена состојба, тој ја напуштил Франција и своето место го дал на својот брат Јован.
Во 1376 година починал во Лондон.
Лионел (Прв војвода од Кларенс)

Лионел ( — ) бил син на англискиот крал Едвард III и неговата сопруга Филипа де Авен.
Лионел е роден во Антверпен, денешна Белгија. На 15 август 1342 година се оженил за Елизабета во Лондонската кула.
Радиолаб

Радиолаб (англиски: Radiolab) е научно популарна радио емисија продуцирана од WNYC, јавна радиостаница од Њујорк, и на широко се емитувана на државните радио станиците во САД. Оваа радио емисија ширум светот е достапна како поткаст.
Водители на емисијата се Џад Абумрад (Jad Abumrad) и Роберт Крулвич (Robert Krulwich). Во емисијата се обработуваат теми од научен и филозофски карактер. Шоуто се обидува да ги направи широко достапни и разбирливи тешките теми како што се „време“, „морал“ и слично на пристапен и весел начин со препознатлив карактеристичен аудио продукциски стил.
Рукајски јазик

Рукајски јазик — дел од подгрупата на формозански јазици од семејството австронезиски јазици. Јазикот се зборува во Тајван од околу 10.000 Рукајци, староседелско население на островот.
Рукајскиот јазик е уникатен формозански јазик по тоа што нема фокусен систем. Исто така, овој јазик е јазик со најмногу согласки, односно 23, а самогласките имаат контраст на должина. Јазикот разликува жив/ нежив, за разлика од останатите формозански кои разликуваат личен и неличен аспект.
1 Фонологија
Рукајскиот јазик ги содржи следните гласови (Zeitoun 2007):
*15 согласки, и тоа: /p, t, k, ’, v, s, h, dh, c, m, n, ng, l, r, lr/
*4 самогласки, и тоа: /a, i, e, o/
2 Користена литература
* Elizabeth Zeitoun. 2007. ''A grammar of Mantauran (Rukai)''. Taipei: Institute of Linguistics, Academia Sinica. Language and Linguistics Monograph Series A4-2. xviii + 551 pp. ISBN 978-986-01-1219-1.
3 Поврзано
* Формозански јазици
* Австронезиски јазици
Усјански Канал

Усјански Канал, познат и како Усјанка или Усјански Јаз, — поток и канал со должина од 9,5 км кој минува низ селата Сопиште и Усје и населбата Горно Лисиче. Тој ги собира поројните води од неколку суводолици од планината Водно, а исто така и отпадните и атмосферски води од општините Аеродром и Кисела Вода. Каналот е заграден со ѕидани камени блокови во должина од 5,293 метри. Се влева во Вардар кај населбата Горно Лисиче.
1 Историја
Во август 2022 година, бил потпишан договор за првата фаза за изградба, реконструкција и покривање на каналот. Договорот бил потпишан меѓу Град Скопје и Ју-Бај 2 Амет ДООЕЛ. Цената за прифатената понуда, со вклучено ДДВ, била 172,382,930 денари. Градежните постапки започнале во ноември 2023 година.
2 Галерија
Проприоцепција

Проприоцепција (од латински ''proprius'', што значи сопствен/a и од зборот перцепција), е чувство на релативната позиција на соседните делови на сопственото тело. За разлика од екстроцептивните сетила, со кои се восприема надворешниот свет и интроцептивните сетилата, со кои се доживуваат болката и движењето на внатрешните органи, проприоцепција претставува трет различен сетилен модалитет кој обезбедува повратни информации само за состојбата на сопственото тело. Ова чувство укажува на тоа дали телото се движи со потребните напори, како и каде различните делови од телото се наоѓаат еден во однос на друг.
Водолија (музичка група)

Водолија — македонска рок група оформена 1989 година но официјално започнува во 1991 година кога го има својот прв официјален настап на Поп-Рок фест 1991 и го снима првиот официјален сингл во студиото М2 на Македонската радио-телевизија. Групaта има издадено три студиски албуми. Првите два албума се снимени во студиото на Владимир Петровски - Картер од Бадмингтонс а третиот албум е снимен во студиото на фронтменот на групата Водолија Ристо Апостолов. Тие трипати учесвува на Националникот избор на песна за Евровизија -Скопје фест 2009 со песната (Мојот Тв), Скопје фест 2010 со песната (Солза) и Скопје фест 2011 со песната (Не враќај се). Автор на музиката и текстовите на песните е фронтменот Ристо Апостолов.
Во јуни 2010 одржуваат акустичен концерт во просториите на Македонската радио-телевизија на кој ги свират песните од третиот студиски албум. Во октомври 2010 концертот се емитува на првиот канал на МТВ.
Во ноември 2011 година тие се добитници на наградата за најдобра продукција со песната (Ти не си). Автор и музички продуцент на песната е фронтменот на Водолија Ристо Апостолов а во 2012 ја претставуваат Македонија на интернет фестивалот INFE VISION 2012 во организација на интернационалните евровизиски обожаватели со песната (Мојот ТВ)
На 23ти и 24ти август 2013 тие настапуваат на Охрид фест 2013 со песната (Радост и бол) Автор на истата е фронтменот на групата Ристо Апостолов.
1 Дискографија
1.1 Синглови
Небесен свод - 2024
Поведи ме - 2023
Страст - 2022
Полна со магија - 2020
Само еден - 2019
Љубовна песна - 2017
Кога и како - 2016
Одам напред - 2015
Се што ми треба - 2015
Како од бајки - 2015
Радост и бол - 2013
Не враќај се - 2011
Солза - 2010
Мојот ТВ - 2009
Сеќавања - 2008
Ти не си - 2007
Измислен од бајки - 2006
1.2 Албуми
Љубов или Страсти - 1996 (Касета)
Хазард - 1997 (Касета)
Се што е свето - 2009/2010 (ЦД)
Водолија - Колекција на синглови - 2025 Дигитално издание
може да се најдат на
2 Надворешки врски
******************************
Добро (економија)

Добро во економиката и сметководството е производ кој служи да задоволи некоја желба или потреба. Во потесна (но позастапена) смисла, доброто е материјален физички производ (наспроти услуга, која е нематеријална). Како такво, доброто се доставува на потрошувачот и подразбира префрлање на сопственоста од продавачот на купувачот. На пример, јаболкото е материјално добро наспроти фризурата, која е (нематеријална) услуга. Доброто може да се опише и како стока, при што се запазува разликата помеѓу материјалното и нематеријалното. Во микроекономиката пак, поимот „добро“ се користи во поширока смисла, каде влегуваат обете.
1 Корисност на добрата
Добро е секој предмет од кој потрошувачот има корист, неспосредно или посредно. Се смета дека добрата имаат опаѓачка гранична корисност.
Некои нешта се корисни, но не се доволно оскудни за да имаат парична вредност, како на пример Земјината атмосфера (воздухот што го дишеме). Ваквите добра се нарекуваат „бесплатни добра“.
Наспроти доброто имаме непожелно добро. Дали еден предмет е пожелно или непожелно добро зависи од потрошувачот, па затоа не сите добра се „добри“ (т.е. пожелни) во секое време и не претставуваат „добро“ за секого.
2 Видови добра
Добрата можат да се дефинираат на различни начини, во зависност од низа одлики.
Добрата и услугите имаат еластичност на цената. Еластично добро е она добро за кое постои сурогат (замена). На пример, ако се накачат цените на пенкалата, вкрстената еластичност на побарувачката доведува до зголемена побарувачка на моливи. Нееластично добро е добро за кое нема замена, како на пример оригинални творечки дела, билети за настани и сл.
3 Поврзано
* Пазар
* Стока
* Понуда и побарувачка
4 Наводи
* Bannock, Graham ''et al.'' (1997). ''Dictionary of Economics'', Penguin Books.
* Milgate, Murray (1987), "Goods and commodities," ''The New Palgrave: A Dictionary of Economics'', том 2, стр. 546–48.
*
Бабузаски јазик

Бабузаски јазик — дел од подгрупата на формозански јазици од семејството на австронезиски јазици. Јазикот се зборува/л во Тајван и истиот е сличен со фаворланшкиот јазик.
1 Дијалекти
Јазикот е составен од два главни дијалекта:
* поавоса
* таокас
2 Поврзано
* Формозански јазици
* Австронезиски јазици
Александар Николаев

ИКФ Светски Кану Спринт Првенства
Александар Николаев (р. 30 јануари 1990) — руски кану-спринтер којшто се натпреварува од доцните 2000-ти. Освоил бронзен медал во дисциплината К-1 4 х 200 метри на ИКФ Светските Кану Спринт Првенства 2010 во Познањ.
1 Наводи
*
Саисијатски јазик

Сасијатски јазик — дел од подгрупата на формозански јазици од семејството на австронезиски јазици. Јазикот го зборуваат околу 4.750 жители во Тајван.
1 Дијалекти и распространетост
Територијата на која се зборува сасијатскиот јазик е мала и таа се наоѓа во северозападниот дел на Тајван. Јазикот има два главни дијалекта, и тоа:
#таиски
#тунгоски
Кулонскиот јазик, исчезнат формозански јазик, е сличен со сасијатскиот јазик. Денес јазикот воглавни го зборуваат постари лица, но има и мал број деца. Поголемиот број од Сасијатите зборуваат кинески или атајалски јазик. Иако јазикот има голем број на говорници, сепак истиот се смета за загрозен.
2 Користена литература
* Hsieh Fuhui and Huang Xuanfan. 2006. "The Pragmatics of Case Marking in Saisiyat." Oceanic Linguistics, Volume 45, Number 1, June 2006, pp. 91–109.
* Li, Paul Jen-kuei [李壬癸]. 1978. '' [賽夏方言的比較詞彙]''. [歷史語言研究所集刊], Academia Sinica, 49:133-199.
3 Поврзано
* Формозански јазици
* Австронезиски јазици